Pierre Buyoya
Store norske leksikon,Historie,Verdens historie og samtidshistorie,Afrika,Burundis historie,Burundis samtidshistorie
Pierre Buyoya var en burundisk offiser og politiker. Han tilhørte tutsi-folket og var president i Burundi i to perioder, fra 1987 til 1993 og fra 1996 til 2003.
Buyoya grep makten i et kupp i 1987 og styrtet president Jean Baptiste Bagaza. Buyoya sto for en politikk med forsoning og innføring av demokratisk styre. Det førte fram til frie valg i landet i 1993. Buyoya stilte som kandidat ved valget, men tapte for Melchior Ndadaye. I 1996 grep Buyoya på nytt makten i et kupp og avsatte president Sylvestre Ntibantunganya. Buyoya forhandlet frem en ny fredsavtale og en avtale om maktfordeling mellom de to folkegruppene i landet, hutuer og tutsier, i 2001. Han fulgte opp avtalen ved å overlate makten til sin etterfølger, hutuen Domitien Ndayizeye, i april 2003. Les mer i Store norske leksikon tutsi hutu Burundis historie Burundis politiske system statsoverhoder i Burundi